KOMMISSIONENS AFGØRELSE af 20. november 1998 om udnævnelse af medlemmer samt af formænd og næstformænd for ekspertgrupperne, som vejleder Kommissionen angående indhold og sigte af nøgleaktionerne inden for forskning og teknologisk udvikling (meddelt under nummer K(1998) 3347) (EØS-relevant tekst) (98/682/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens afgørelse 98/610/EF, Euratom af 22. oktober 1998 om nedsættelse af ekspertgrupper til at vejlede Kommissionen angående indhold og sigte af nøgleaktionerne inden for forskning og teknologisk udvikling (1), og

ud fra følgende betragtninger:

Ifølge artikel 3, stk. 1, i afgørelse 98/610/EF, Euratom, tilser Kommissionen at ekspertgrupperne sammensættes med en passende spredning, såvel med hensyn til medlemmernes geografiske tilhørsforhold som deres faglige baggrund (industri, servicefag, forskning og innovation, brugerkredse, offentlige styrelser og samfundsøkonomiske kredse). Kommissionen tilstræber i denne forbindelse en ligelig fordeling, så vidt det er muligt, af mænd og kvinder;

med henblik på udnævnelsen af medlemmer af ekspertgrupperne, bedømmer Kommissionen samtlige kandidaturer på grundlag af de udvælgelseskriterier, der er opstillet i del A, punkt 2, i bilaget til afgørelse 98/610/EF, Euratom; på grundlag af denne bedømmelse udnævner Kommissionen medlemmerne af ekspertgrupperne under overholdelse af bestemmelser i artikel 3, stk. 1, i afgørelsen og del B i afgørelsens bilag;

i henhold til artikel 4, stk. 1, i afgørelse 98/610/EF, Euratom udnævnes medlemmerne af ekspertgrupperne af Kommissionen for en periode på to år; udnævnelsen er personlig og kan forlænges én gang med højst to år;

i henhold til artikel 4, stk. 4, i afgørelsen, udpeger Kommissionen ligeledes formanden og næstformanden i hver ekspertgruppe blandt gruppens medlemmer; næstformanden må ikke komme fra samme geografiske område eller fra samme faglige miljø som formanden;

i henhold til fjerde betragtning i afgørelse 98/610/EF, Euratom har ekspertgrupperne til opgave at drage uvildige konklusioner i fuld åbenhed; medlemmerne bør derfor handle uafhængigt af instruktioner udefra, så de kan fremsætte objektive bemærkninger til Kommissionen;

det er i denne forbindelse nødvendigt, at medlemmerne inden hvert møde på grundlag af dagsordenen, oplyser Kommissionen om enhver interesse, der vil kunne betragtes som værende i modstrid med deres uafhængighed; de bør afstå fra at deltage i forhandlinger om emner, hvori der foreligger interessekonflikt;

med dette for øje bør de udvalgte eksperter, inden hvert møde i ekspertgruppen på grundlag af dagsordenen, underskrive en erklæring om, at der ikke foreligger nogen interessekonflikt, som kan betragtes som i modstrid med deres uafhængighed;

uden at dette berører artikel 214 i traktaten om oprettelse af Det Europæiske Fællesskab og artikel 194 i traktaten om oprettelse af Det Europæiske Atomenergifællesskab må medlemmerne ikke afsløre oplysninger, som de har modtaget under arbejdet i ekspertgrupperne, når de har fået at vide, at disse oplysninger ønskes holdt fortrolige;

opfylder et medlem ikke længere sine forpligtelser med hensyn til uafhængighed og fortrolighed, anses medlemmet for ikke at være i stand til at bidrage effektivt til ekspertgruppens arbejde, som anført i artikel 4 i afgørelse 98/610/EF, Euratom;

det er nødvendigt at udpege medlemmer af ekspertgrupperne, samt de 17 formænd og de 17 næstformænd for de pågældende grupper, samt at sikre, at arbejdet er fortroligt, og at medlemmerne er uafhængige;

TRUFFET FØLGENDE AFGØRELSE:

Artikel 1

Personer hvis navn er anført på listen i bilag I, udpeges til medlem af de ekspertgrupper der blev oprettet ved afgørelse 98/610/EF, Euratom.

Artikel 2

Personer hvis navn er anført på listen i bilag II, udpeges til formand eller næstformand for en af de i artikel 1 nævnte ekspertgrupper.

Artikel 3

De i artikel 1 og 2 omhandlede personer skal overholde de forpligtelser med hensyn til uafhængighed og fortrolighed, der er anført i bilag III.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den 20. november 1998.

På Kommissionens vegne

Édith CRESSON

Medlem af Kommissionen

(1) EFT L 290 af 29. 10. 1998, s. 57.

BILAG I

>TABELPOSITION>

BILAG II

>TABELPOSITION>

BILAG III

Betingelser vedrørende medlemmernes uafhængighed og arbejdets fortrolighed

A. Arbejdets fortrolighed

Uden at dette berører artikel 214 i traktaten om oprettelse af Det Europæiske Fællesskab og artikel 194 i traktaten om oprettelse af Det Europæiske Atomenergifællesskab må medlemmerne ikke afsløre oplysninger, som de har modtaget under arbejdet i ekspertgrupperne, når de har fået at vide, at disse oplysninger, ønskes holdt fortrolige.

B. Medlemmernes uafhængighed

1. Medlemmerne underretter Kommissionen om enhver interesse, der vil kunne betragtes som værende i modstrid med deres uafhængighed.

2. Inden hvert møde erklærer medlemmerne over for Kommissionen, på grundlag af dagsordenen, hvilke særlige interesser der vil kunne betragtes som værende i modstrid med deres uafhængighed. De afstår fra at deltage i forhandlinger om emner, hvori der foreligger interessekonflikt.

3. Med dette for øje underskriver de udvalgte eksperter inden hvert møde i ekspertgruppen, den erklæring, der er vist i tillæg til dette bilag, hvori de attesterer, at der ikke foreligger nogen interessekonflikt.

C. Forsømmelser

Opfylder et medlem ikke ovennævnte forpligtelser, anses medlemmet for ikke at være i stand til at bidrage effektivt til ekspertgruppens arbejde, som anført i artikel 4 i afgørelse 98/610/EF, Euratom.

Tillæg

ERKLÆRING OM EVENTUELLE INTERESSEKONFLIKTER

>START GRAFIK>

(Sæt kryds i de relevante rubrikker)

Erklæring om, at der ikke foreligger interessekonflikter på grundlag af dagsordenen for mødet den ..............................

Undertegnede, ..............................., erklærer, at der på grundlag af dagsordenen for dette møde ikke foreligger nogen interessekonflikter, som kan betragtes som i modstrid med min uafhængighed.

Undertegnede, ..............................., erklærer, at der på grundlag af dagsordenen for dette møde muligvis er interessekonflikter, som kan betragtes som i modstrid med min uafhængighed, vedrørende arbejdet i den ekspertgruppe, som jeg er udpeget til at deltage i:

Punkt på dagsordenen

Interessekonflikt

Hvis jeg i øvrigt under et møde i en ekspertgruppe, hvori jeg deltager, opdager eventuelle interessekonflikter, som kan betragtes som i modstrid med min uafhængighed, i forbindelse med et punkt på dagsordenen eller et punkt, der tages op til drøftelse i gruppen, forpligter jeg mig til straks at underrette Kommissionens tjenestegrene.

Underskrift

Navn og fornavn(e)

Dato

>SLUT GRAFIK>